alexandrainst/scandi-wiki huggingface dataset:
Proud av Tamara Todevska

«Proud» (norsk 'stolt') er ein popballade frå 2019 som vert framført av den makedonske songaren Tamara Todevska. Songen var det makedonske bidraget til Eurovision Song Contest 2019 i Tel Aviv i Israel. Songen enda på sjuandeplass i finalen, noko som var den beste plasseringa i Nord-Makedonia i Eurovision Song Contest til då.

Bakgrunn 

«Proud» vart internt vald ut av Makedonsk radio og televisjon som det makedonske bidraget til Eurovision Song Contest 2019. Songen er komponert av Darko Dimitrov, Robert Bibliov og Lazar Cvetkoski, medan Kosta Petrov og Sanja Popovska har skrive teksta. Songen vert framført av Tamara Todevska, som tidlegare deltok i Eurovision Song Contest i 2008 saman med Rada Vrchakovski og Adrian Gaxha.

«Proud» skulle opphavleg ha vorte utgjeven 4. mars 2019, men vart utsett med fire dagar, slik at utgjevinga fall saman med den internasjonale kvinnedagen. Songen handlar om å vere stolt over den ein er og ikkje la deg affisere av andre som meiner ein ikkje er god nok.

Eurovision Song Contest 
I januar 2019 vart Nord-Makedonia trekt ut til å delta i semifinale 2 av Eurovision Song Contest. Semifinalen vart halden i Expo Tel Aviv i Israel torsdag 16. mai, og Nord-Makedonia hadde startnummer 17 – det nest siste bidraget ut på scena. I avrøystinga vart songen blant dei ti beste i semifinalen, og kvalifiserte seg dimed til finalen laurdag 18. mai. Dette var fyrste gongen sidan 2012 at Nord-Makedonia kvalifiserte seg til finalen.

I finalen vann «Proud» juryavrøystinga framfor Sverige. Men i telefonavrøystinga vart songen nummer tolv og enda til slutt på sjuandeplass samanlagt med 305 poeng. Dette var den beste plasseringa til Nord-Makedonia i  Eurovision Song Contest.

Kjelder 

Denne artikkelen bygger på «Proud (Tamara Todevska-sang)» frå ,  den 23. desember 2021.  

Makedonske Eurovision Song Contest-songar
Eurovision Song Contest 2019-songar
Engelskspråklege Eurovision Song Contest-songar
Better Love

«Better Love» (norsk 'betre kjærleik') er ein song som vert framført av den kanadisk-greske songaren Katerine Duska. Songen vart utgjeven 6. mars 2019 og var det greske bidraget i Eurovision Song Contest 2019 i Tel Aviv i Israel.

Om songen 

«Better Love» er skriven av Duska, den greske songaren og låtskrivaren Leon of Athens og den skotske songaren og låtskrivaren David Sneddon. Songen vart vald av den greske kringkastaren ERT til å representer Hellas i Eurovision Song Contest i 2019. ERT skildra låten som ein song om høgare, uforbeholden og tilgjevande kjærleik. Duska sjølv har forklart at «Better Love» er ein slags invitasjon eller omfamning som skal hjelpe lyttaren til å forstå kjærleiken og kva kjærleiken eigentleg tyder.

I Eurovision Song Contest 
Duska vart kunngjord som den greske representanten 14. februar 2019, medan songtittelen vart offentleggjord to dagar etter. Songen vart framført offentleg for fyrste gong 6. mars 2019 på den greske kringkastaren ERT.

Eurovision Song Contest 2019 fann stad i Expo Tel Aviv og bestod av to semifinalar 14. og 16. mai, og ein finale laurdag 18. mai. «Better Love» vart trekt ut til å delta i den andre semifinalen og fekk startnummer 16; det nest siste bidraget ut på scena. Songen vart blant dei ti beste i semifinalen og kvalifiserte seg dimed til finalen laurdag 18. mai. I finalen vart «Better Love» nummer 21 av 26 deltakarar.

Listeplasseringar

Kjelder 

Denne artikkelen bygger på «Better Love» frå ,  den 23. desember 2021.  

Greske Eurovision Song Contest-songar
Eurovision Song Contest 2019-songar
Engelskspråklege Eurovision Song Contest-songar
Love Is Forever

«Love Is Forever» (norsk 'kjærleiken er for alltid') er ein dansk poplåt frå 2019 med artisten Leonora. Songen vann Dansk Melodi Grand Prix 2019 og var det danske bidraget til Eurovision Song Contest 2019 i Tel Aviv i Israel. Songen er skriven av Lise Cabble, Melanie Wehbe og Emil Rosendal Lei.

Teksta er hovudsakleg på engelsk, men inneheld òg tekstlinjer på fransk, tysk og dansk.

Eurovision Song Contest 
I januar 2019 vart Danmark trekt ut til å delta i den andre semifinalen av Eurovision Song Contest. Semifinalen vart arrangert i Expo Tel Aviv i Israel torsdag 16. mai, og Danmark hadde startnummer 7. «Love Is Forever» vart blant dei ti beste i semifinalen, og kvalifiserte seg dimed til finalen laurdag 18. mai. I finalen enda «Love Is Forever» som nummer 12 av 26 bidrag.

Listeplasseringar

Kjelder 

Denne artikkelen bygger på «Love Is Forever» frå ,  den 23. desember 2021.  

Dansk Melodi Grand Prix-songar
Dansk Melodi Grand Prix-vinnarsongar
Danske Eurovision Song Contest-songar
Eurovision Song Contest 2019-songar
Engelskspråklege Eurovision Song Contest-songar
Fleirspråklege Eurovision Song Contest-songar
Like It av Zena

«Like It» (norsk 'lik det') er ein song frå 2019 som vert framført av den kviterussiske songaren Zinaida Kupryjanovitsj, best kjend under artistnamnet ZENA. Songen var det kviterussiske bidraget til Eurovision Song Contest 2019 i Tel Aviv i Israel.

Om songen 
«Like It» vart komponert av Julija Kirejeva og Viktor Drobysj, medan Kireeva skreiv teksta. Drobysj er ein russisk musikkprodusent og låtskrivar, og stod blant anna bak det russiske Eurovision-bidraget i 2012, «Party for Everybody» med Buranovskije Babusjki. Songen enda på andreplass bak svenske Loreen og «Euphoria».

«Like It» vert framført av barnestjerna og skodespelaren Zinaida Kupryjanovitsj, som går under artistnamnet ZENA. Songen var eit av bidraga i den kviterussiske songtevlinga Natsionalnyj Otbor arrangert av Kviterusslands nasjonale fjernsyn- og radioselskap 7. mars 2019. Eit panel av dommarar kåra songen til vinnar, og «Like It» vart dimed det kviterussiske bidraget til Eurovision Song Contest 2019.

Eurovision Song Contest 
I januar 2019 vart Kviterussland trekt ut til å delta i den fyrste semifinalen av Eurovision Song Contest. Semifinalen vart arrangert i Expo Tel Aviv i Israel tysdag 14. mai, og Kviterussland hadde startnummer 8. «Like It» kom på tiandeplass i sin semifinale og kvalifiserte seg dimed til finalen laurdag 18. mai. I finalen vart songen nummer 24 av 26 bidrag.

Kjelder 

Denne artikkelen bygger på «Like It» frå ,  den 23. desember 2021.  

Kviterussiske Eurovision Song Contest-songar
Eurovision Song Contest 2019-songar
Engelskspråklege Eurovision Song Contest-songar
Bigger than Us

«Bigger than Us» (norsk 'større enn oss') er ein britisk popsong frå 2019, skriven av Laurell Barker, Anna-Khara Folin, Jonas Thander og John Lundvik. Han vert framført av songaren Michael Rice. Songen vann BBC-tevlinga Eurovision: You Decide 8. februar 2019 og var det britiske bidraget i Eurovision Song Contest 2019 i Tel Aviv i Israel. Der enda songen på sisteplass; den fjerde sisteplassen til Storbritannia i Eurovision Song Contest.

Bakgrunn 
«Bigger than Us» var blant bidraga i songtevlinga Eurovision: You Decide på BBC i februar 2019. Eit dommarpanel og tv-sjåarane valde songen til vinnar. «Bigger than Us» skulle i utgangspunktet ha delteke i Melodifestivalen 2019, framført av songaren John Lundvik. Til slutt valde Lundvik ein annan song og sende i staden «Bigger than Us» inn til Eurovision: You Decide.

Lundvik stilte opp i Melodifestivalen 2019 med songen «Too Late for Love» og vann tevlinga. Dimed konkurrerte Lundvik mot sin eigen song, «Bigger than Us», i Eurovision Song Contest 2019.

«Bigger than Us» deltok i finalen av Eurovision Song Contest laurdag 18. mai 2019 i Expo Tel Aviv. Songen hadde startnummer 16 i finalen, og avslutta på sisteplass med 11 poeng. Dette var fjerde gongen Storbritannia enda sist i tevlinga. Songen tok seg heller ikkje inn på den britiske singellista. Dette var fyrste gong på 55 år at eit britisk bidrag ikkje kom inn på singellista.

Kjelder 

Denne artikkelen bygger på «Bigger than Us» frå ,  den 23. desember 2021.  

Britiske Eurovision Song Contest-songar
Eurovision Song Contest 2019-songar
Engelskspråklege Eurovision Song Contest-songar
That Night av Carousel

«That Night» ('den kvelden' eller 'den natta') er ein engelskspråkleg song frå 2019 med den latviske gruppa Carousel. Songen er skriven av Aleksandrs Volks, Mārcis Vasiļevskis og Sabīne Žuga og vart utgjeven kommersielt 22. mars 2019. Songen vart likevel kjend i Latvia allereie 16. februar 2019, då han vann songtevlinga Supernova. «That Night» var det latviske bidraget til Eurovision Song Contest 2019 i Tel Aviv i Israel.

Eurovision Song Contest 
I januar 2019 vart Latvia trekt ut til å delta i den andre semifinalen av Eurovision Song Contest. Semifinalen vart arrangert i Expo Tel Aviv i Israel torsdag 16. mai, og Latvia hadde startnummer 5. Songen enda på 15. plass i semifinalen og var dimed ikkje kvalifisert til finalen laurdag 18. mai.

Listeplasseringar

Kjelder 

Denne artikkelen bygger på «That Night (sang)» frå ,  den 24. desember 2021.  

Latviske Eurovision Song Contest-songar
Eurovision Song Contest 2019-songar
Engelskspråklege Eurovision Song Contest-songar
On a Sunday

«On a Sunday» ('på ein sundag') er ein engelskspråkleg popsong frå 2019 med den rumenske songaren Ester Peony. Songen er skriven av Ioana Victoria Badea og var det rumenske bidraget til Eurovision Song Contest 2019, etter at han vann den rumenske songtevlinga Selecția Națională i februar 2019.

Bakgrunn 
«On a Sunday» er skriven av Ioana Victoria Badea og vart send inn til den rumenske kringkastaren TVR i samband med songtevlinga Selecția Națională. Tevlinga er det rumenske uttakinga til Eurovision Song Contest 2019, og «On a Sunday» var blant dei 24 bidraga som vart valde ut til å delta i tevlinga. Songen deltok i andre semifinalen av Selecția Națională 10. februar 2019 og kvalifiserte seg til finalen. I finalen veka etter vart «On a Sunday» kåra til vinnar med 65 poeng. 62 av poenga kom frå dei ulike juryane, medan berre 3 poeng kom frå telefonavrøystinga. Gjennom sigeren vart «On a Sunday» vald til det rumenske bidraget i Eurovision Song Contest 2019.

I etterkant av finalen kom det kritikk mot juryordninga og enkelte av jurymedlemmane i den rumenske finalen. Kritikken nådde òg det rumenske parlamentet og gjekk blant anna på at «On a Sunday» berre kom på åttandeplass i telefonavrøystinga, men vann tevlinga likevel. Songen vart òg skulda for å vere eit plagiat, men den rumenske kringkastaren tilbakeviste seinare desse påstandane.

Eurovision Song Contest 
I januar 2019 vart Romania trekt ut til å delta i den andre semifinalen av Eurovision Song Contest. Semifinalen vart arrangert i Expo Tel Aviv i Israel torsdag 16. mai, og Romania hadde startnummer 6. «On a Sunday» vart nummer 13 i sin semifinale og kvalifiserte seg dimed ikkje til finalen laurdag 18. mai.

Kjelder 

Denne artikkelen bygger på «On a Sunday» frå ,  den 25. desember 2021.  

Rumenske Eurovision Song Contest-songar
Eurovision Song Contest 2019-songar
Engelskspråklege Eurovision Song Contest-songar
22 av Sarah McTernan

«22» er ein popsong frå 2019 som vert framført av den irske songaren Sarah McTernan. Songen vart vald ut av den irske kringkastaren RTÉ til å representere Irland i Eurovision Song Contest 2019 i Tel Aviv i Israel. Tittelen «22» viser til husnummeret til ekskjærasten til eg-personen i songen.

Bakgrunn 
«22» er skriven av den nederlandske låtskrivartrioen Janieck van de Polder, Marcia Sondeijker og Roel Rats. Songen var eit av 430 bidrag som vart sende inn til den irske kringkastaren RTÉ for utveljinga til Eurovision Song Contest 2019. RTÉ valde «22» til det irske bidraget, og valde vidare songaren Sarah McTernan til å framføre songen i Eurovision Song Contest. McTernan vart nummer tre i den fjerde sesongen av The Voice of Ireland i 2015, men har ikkje hatt nokon større songkarriere i Irland etter det.

I januar 2019 vart Irland trekt ut til å delta i den andre semifinalen av Eurovision Song Contest. Semifinalen vart arrangert i Expo Tel Aviv i Israel torsdag 16. mai, og Irland var det andre bidraget på scena i semifinalen. Songen enda til slutt på sisteplass i semifinalen, og kvalifiserte seg dimed ikkje til finalen laurdag 18. mai.

Referansar 

Denne artikkelen bygger på «22 (Sarah McTernan-sang)» frå ,  den 25. desember 2021.  

Irske Eurovision Song Contest-songar
Eurovision Song Contest 2019-songar
Engelskspråklege Eurovision Song Contest-songar
Limits av Pænda

«Limits» ('grenser') er ein popsong frå 2019 som er komponert og vert framført av den austerrikske musikaren Pænda. Songen var det austerrikske bidraget til Eurovision Song Contest 2019 i Tel Aviv i Israel.

Bakgrunn 
«Limits» er skriven av låtskrivaren og musikkprodusenten Gabriella Horn, betre kjent under artistnamnet Pænda. Songen er ein av låtane på albumet Evolution II som vart gjeve ut 26. april 2019. På førespurnad frå kringskastaren ORF sende ho hausten 2018 inn «Limits» til vurdering for Eurovision Song Contest, og ORF valde songen som det austerrikske bidraget i tevlinga.

«Limits» er ein popballade som fortel om korleis Horn i sin iver og lidenskap for musikk pressa seg forbi alle grensene sine, heilt til grensa for fullstendig utmatting. Songen fortel om sårbarheita hennar og erkjenninga om at ho må ta ein pause og ikkje presse alle grensene.

I januar 2019 vart Austerrike trekt ut til å delta i den andre semifinalen av Eurovision Song Contest. Semifinalen vart arrangert i Expo Tel Aviv i Israel torsdag 16. mai, og Austerrike hadde startnummer 9. «Limits» enda på 17. plass i semifinalen og var dimed ikkje kvalifisert til finalen laurdag 18. mai.

Kjelder 

Denne artikkelen bygger på «Limits (Pænda-sang)» frå ,  den 25. desember 2021.  

Austerrikske Eurovision Song Contest-songar
Eurovision Song Contest 2019-songar
Engelskspråklege Eurovision Song Contest-songar
Verdscupen i alpine greiner 2009/Kvinner

Verdscupen i alpine greiner for kvinner i 2009-sesongen tok til  25. oktober 2008 i Sölden i Austerrike og vart avslutta 15. mars 2009 i Åre i Sverige. Turneringa omfatta 34 renn. Tevlingane fordelte seg på 9 slalåmrenn, 8 storslalåmrenn, 7 super-g-renn og 7 utforrenn, samt 3 superkombinasjonstevlingar.

Lindsey Vonn frå USA vann FIS-turneringa for andre i rad. Maria Riesch frå Tyskland vart nummer 2, medan svenske Anja Pärson kneip tredjeplassen.

Samanlagt

Slalåm

Storslalåm

Super-g

Utfor

Superkombinasjon

Kjelder

Denne artikkelen bygger på «Alpiner Skiweltcup 2008/09» frå ,  den 26. desember 2021.  
 

Alpine greiner
Sport i 2009
Oneida County i Wisconsin

Oneida County er eit fylke nord i den USA-amerikanske delstaten Wisconsin. I fylket bur 36 000 menneske. Flatevidda er 3 200 km², der 10 % er dekt av vatn. Fylkesadministrasjonen held til i småbyen Rhinelander. 

Fylket vart grunnlagt i 1887. Ved folketeljinga 2000 vart 44,4 % av ibuarane registrert som tyskætta, 8,8 % polskætta, 7,9 % irskætta, 5,2 % norskætta og like mange av engelsk ætt.

Kjelder

Denne artikkelen bygger på «Oneida County, Wisconsin» frå ,  den 26. desember 2021.  

County i Wisconsin
Home av Kobi Marimi

«Home» er ein israelsk kraftballade frå 2019 med songaren Kobi Marimi. Songen var det israelske bidraget i Eurovision Song Contest 2019 i Tel Aviv. Songen vart utgjeven 10. mars 2019.

Eurovision Song Contest 
«Home» representerte Israel i Eurovision Song Contest 2019 etter at songaren Kobi Marimi vann HaKokhav HaBa L'Eurovizion, talenttevlinga som vel ut den israelske artisten til Eurovision Song Contest. Som vertsnasjon var Israel automatisk kvalifisert til finalen laurdag 18. mai 2019. I finalen enda «Home» som nummer 23 av 26 bidrag. Songen fekk inkje poeng frå juryane, men samla 35 poeng i telefonavrøystinga.

Listeplasseringar

Kjelder 

Denne artikkelen bygger på «Home (Kobi Marimi-sang)» frå ,  den 26. desember 2021.  

Israelske Eurovision Song Contest-songar
Eurovision Song Contest 2019-songar
Engelskspråklege Eurovision Song Contest-songar
Sister av S!sters

«Sister» (norsk: syster) er ein tysk popsong frå 2019 som vert framført av duoen S!sters. Songen vann musikktevlinga Unser Lied for Israel og var det tyske bidraget i Eurovision Song Contest 2019 i Tel Aviv i Israel. Songen er skriven av Laurell Barker, Tom Oehler, Marine Kaltenbacher og Thomas Steengard.

Bakgrunn 
«Sister» vart skriven av låtskrivarane Laurell Barker, Tom Oehler, Marine Kaltenbacher og Thomas Steengard under ein låtskrivarkonferanse i Sveits i 2018. Songen var tiltenkt den sveitsiske uttakinga, men han vart ikkje plukka ut til uttakinga. Songen vart i staden send til den tyske nasjonale finalen i 2019, Unser Lied for Israel. Der deltok han i tevlinga med fire andre låtar og vann ein knapp siger i tevlinga. «Sister» vart dimed det tyske bidraget til finalen i Eurovision Song Contest laurdag 18. mai 2019.

I finalen enda «Sister» nest sist, som nummer 25 av 26 bidrag. Songen fekk 24 poeng frå juryane, og 0 poeng i telefonavrøystinga.

Kjelder 

Denne artikkelen bygger på «Sister (sang)» frå ,  den 26. desember 2021.  

Eurovision Song Contest 2019-songar
Tyske Eurovision Song Contest-songar
Engelskspråklege Eurovision Song Contest-songar
Run with the Lions

«Run with the Lions» ('spring med løvene') er ein popballade frå 2019 som vert framført av den litauiske songaren Jurijus Veklenko. Songen var det litauiske bidraget til Eurovision Song Contest 2019 i Tel Aviv i Israel.

Bakgrunn 
«Run with the Lions» er skriven av engelske Ashley Hicklin, amerikanske Eric Lumiere og sveitsiske Pele Loriano. Songen vart plukka ut til å delta i songtevlinga til den litauiske kringkastaren LRT televizija Eurovizijos dainų konkurso nacionalinė atranka. Songaren Jurijus Veklenko vart vald til å framføre han. Etter fleire innleiande rundar og semifinalar tok songen seg til finalen 23. februar 2019. Der vann «Run with the Lions» og vart det litauiske bidraget til Eurovision Song Contest 2019.

Ein oppgradert versjon av låten vart utgjeven for nedlasting og strøyming 1. april 2019.

Eurovision Song Contest 
I januar 2019 vart Litauen trekt ut til å delta i den andre semifinalen av Eurovision Song Contest. Semifinalen vart arrangert i Expo Tel Aviv i Israel torsdag 16. mai, og Litauen hadde startnummer 12. «Run with the Lions» vart ikkje blant dei ti beste i semifinalen, og kvalifiserte seg dimed ikkje til finalen laurdag 18. mai. Songen enda på ellevteplass og var berre eitt poeng unna tiandeplassen og ein plass i finalen.

Kjelder 

Denne artikkelen bygger på «Run with the Lions» frå ,  den 26. desember 2021.  

Litauiske Eurovision Song Contest-songar
Eurovision Song Contest 2019-songar
Engelskspråklege Eurovision Song Contest-songar
Stay av Anna Odobescu

«Stay» (norsk 'bli') er ein popsong frå 2019 som vert framført av den moldovske songaren Anna Odobescu. Songen vann den moldovske songtevlinga O melodie pentru Europa 2019 og var det moldovske bidraget til Eurovision Song Contest 2019 i Tel Aviv i Israel.

Bakgrunn 
«Stay» er skriven av eit låtskrivarlag beståande av tysk-greske Georgios Kalpakidis, danskane Thomas og Jeppe Reil og svenske Maria Broberg. Songen vart send inn til den moldovske tevlinga O melodie pentru Europa på tv-kanalen Moldova 1 i mars 2019. Songen vart framført av Anna Odobescu og vann tevlinga. Gjennom sigeren vart songen det moldovske bidraget i Eurovision Song Contest 2019.

I januar 2019 vart Moldova trekt ut til å delta i den andre semifinalen av Eurovision Song Contest. Semifinalen vart arrangert i Expo Tel Aviv i Israel torsdag 16. mai, og Moldova har startnummer 3. «Stay» enda på ein 12. plass i semifinalen og var dimed ikkje kvalifisert til finalen laurdag 18. mai.

Sporliste

Kjelder 

Denne artikkelen bygger på «Stay (Anna Odobescu-sang)» frå ,  den 26. desember 2021.  

Moldovske Eurovision Song Contest-songar
Eurovision Song Contest 2019-songar
Engelskspråklege Eurovision Song Contest-songar
The Dream av Roko Blažević

«The Dream» (norsk 'draumen') er ein popballade frå 2019 som vert framført av den kroatiske songaren Roko Blažević. Songen var det kroatiske bidraget til Eurovision Song Contest 2019 i Tel Aviv i Israel.

Bakgrunn 
«The Dream» er skriven av Andrea Čubrić, Charlie Mason og av Jacques Houdek. Sistnemnde deltok for Kroatia i Eurovision Song Contest 2017 i Ukraina. Houdek sende inn songen til musikktevlinga til kringkastaren HRT Dora 2019 – den kroatiske uttakinga til Eurovision Song Contest. 17. januar 2019 vart «The Dream» og Roko Blažević stadfesta som eit av dei 16 bidraga i Dora. Tevlinga gjekk av stabelen 16. februar 2019, og «The Dream» vann etter å ha vorte nummer éin hos både tv-sjåarane og juryane. Med sigeren vart «The Dream» det kroatiske bidraget i Eurovision Song Contest 2019 i Tel Aviv i Israel.

Etter sigeren gjekk «The Dream» rett inn på fyrsteplass på den kroatiske singellista HR Top 40. Dette var den fyrste plasseringa til Blažević på lista. Ein musikkvideo til songen vart sloppen 11. april 2019 via YouTube-kanalen til Eurovision Song Contest.

Eurovision Song Contest 
I januar 2019 vart Kroatia trekt ut til å delta i den andre semifinalen av Eurovision Song Contest. Semifinalen vart arrangert i Expo Tel Aviv i Israel torsdag 16. mai, og Kroatia hadde startnummer 10. «The Dream» enda på ein 14. plass i semifinalen og var dimed ikkje kvalifisert til finalen laurdag 18. mai.

Listeplasseringar

Kjelder 

Denne artikkelen bygger på «The Dream (Roko Blažević-sang)» frå ,  den 26. desember 2021.  

Kroatiske Eurovision Song Contest-songar
Eurovision Song Contest 2019-songar
Engelskspråklege Eurovision Song Contest-songar
Kroatiskspråklege Eurovision Song Contest-songar
Fleirspråklege Eurovision Song Contest-songar
Truth av Chingiz

«Truth» ('sanning') er ein popsong frå 2019 som vert framført av den aserbajdsjanske songaren Chingiz. Songen var det aserbajdsjanske bidraget til Eurovision Song Contest 2019 i Tel Aviv i Israel. Songen enda på åttandeplass i finalen med 302 poeng.

Bakgrunn 
«Truth» vart internt vald ut av İctimai Televiziya som det aserbajdsjanske bidraget til Eurovision Song Contest 2019. Låten er komponert av Borislav Milanov, Trey Campbell, Bo J, Pablo Dinero, Hostess og songaren sjølv, Çingiz Mustafayev. Songen vart utgjeven 8. mars 2019.

Eurovision Song Contest 
I januar 2019 vart Aserbajdsjan trekt ut til å delta i semifinale 2 av Eurovision Song Contest. Semifinalen vart arrangert i Expo Tel Aviv i Israel torsdag 16. mai, og Aserbajdsjan hadde startnummer 18. Dette vart dermed det siste bidraget ut på scena. I avrøystinga vart «Truth» blant dei ti beste bidraga i semifinalen, og kvalifiserte seg dimed til finalen laurdag 18. mai. I finalen enda «Truth» på åttandeplass med 302 poeng.

Listeplasseringar

Kjelder 

Denne artikkelen bygger på «Truth (Chingiz-sang)» frå ,  den 26. desember 2021.  

Aserbajdsjanske Eurovision Song Contest-songar
Eurovision Song Contest 2019-songar
Engelskspråklege Eurovision Song Contest-songar
Heaven av D mol

«Heaven» (norsk 'himmelen') er ein song frå 2019 som vert framført av den montenegrinske vokalgruppa D mol. Songen vann den montenegrinske songtevlinga Montevizija og var det montenegrinske bidraget til Eurovision Song Contest 2019 i Tel Aviv i Israel.

Om songen 
18. desember 2018 kunngjorde kringkastaren RTCG at «Heaven» var blant bidraga til songtevlinga Montevizija 2019, den montenegrinske uttakinga til Eurovision Song Contest. Songen var opphavleg kalla «Ti», men fekk engelsk tekst og tittelen «Heaven» før finalen laurdag 9. februar 2019.

Gruppa D mol, som var sett saman for høvet, framførte songen. I Montevizija vann gruppa superfinalen med 68 prosent av telefonrøystene, og «Heaven» vart dimed det montenegrinske bidraget i Eurovision Song Contest i Israel i mai 2019.

Eurovision Song Contest 
I januar 2019 vart Montenegro trekt til å delta i den fyrste semifinalen av Eurovision Song Contest. Semifinalen vart arrangert i Expo Tel Aviv i Israel tysdag 14. mai, og Montenegro hadde startnummer 2. «Heaven» enda på ein 16. plass i sin semifinale, og var dimed ikkje kvalifisert til finalen laurdag 18. mai.

Kjelder 

Denne artikkelen bygger på «Heaven (D mol-sang)» frå ,  den 26. desember 2021.  

Montenegrinske Eurovision Song Contest-songar
Eurovision Song Contest 2019-songar
Engelskspråklege Eurovision Song Contest-songar